ദി ബേർഡ്സ്

ദി ബേർഡ്സ് ആൽഫ്രഡ് ഹിച്ച്‌കോക്ക് നിർമ്മിച്ച് സംവിധാനം ചെയ്ത് 1963-ൽ പുറത്തിറങ്ങിയ ഒരു അമേരിക്കൻ നാച്ചുറൽ ഹൊറർ-ത്രില്ലർ ചിത്രമാണ്. 1952-ൽ ഡാഫ്‌നെ ഡു മൗറിയറുടെ അതേ പേരിലുള്ള ചെറുകഥയെ ആസ്പദമാക്കി, കാലിഫോർണിയയിലെ ബോഡേഗാ ബേയിലെ ജനങ്ങൾക്കു ഏതാനും ദിവസത്തേയ്ക്ക് നേരിട്ട  പെട്ടെന്നുള്ളതും വിശദീകരിക്കാനാകാത്തതുമായ പക്ഷി ആക്രമണങ്ങളിൽ സിനിമ ശ്രദ്ധ കേന്ദ്രീകരിക്കുന്നു.

ജെസ്സിക്ക ടാണ്ടി, സുസെയ്ൻ പ്ലെഷെറ്റ്, വെറോണിക്ക കാർട്ട്‌റൈറ്റ് എന്നിവരോടൊപ്പം റോഡ് ടെയ്‌ലറും അഭിനയിച്ച ഈ ചിത്രം ടിപ്പി ഹെഡ്രൻറെ അരങ്ങേറ്റ ചിത്രംകൂടിയായിരുന്നു. ഡു മൗറിയറുടെ ശീർഷകവും വിശദീകരിക്കാനാകാത്ത പക്ഷി ആക്രമണങ്ങളെക്കുറിച്ചുള്ള ആശയവും നിലനിർത്തിക്കൊണ്ട് പുതിയ കഥാപാത്രങ്ങളും കൂടുതൽ വിപുലമായ ഇതിവൃത്തവും വികസിപ്പിക്കാൻ തിരക്കഥാ രചയിതാവായ ഇവാൻ ഹണ്ടറോട്  ഹിച്ച്‌കോക്ക് ആവശ്യപ്പെട്ടിരുന്നു.

 അവലംബം 

വർഗ്ഗം:1963-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ആൽഫ്രഡ് ഹിച്ച്കോക്ക് സംവിധാനം ചെയ്ത ചലച്ചിത്രങ്ങൾ